Қазақстанда интернет еркіндігі азайған елдер тізіміне енді
"Қазақстанда интернет еркіндігі азайған елдер тізіміне енді" | "https://abai.kz/post/100349"
TITLE: Қазақстанда интернет еркіндігі азайған елдер тізіміне енді
URL: https://abai.kz/post/100349
META: "Қазақстанда интернет еркіндігі азайған елдер тізіміне енді" | "https://abai.kz/post/100349"
DATE: 06.11.2019
AUTHOR(s): Abai.kz
TOTAL WORDS: 158
TEXT: Қарашаның 5-і күні Freedom House халықаралық құқық қорғау ұйымы "Интернеттегі еркіндік" (Freedom on the Net-2019) есебін жариялады. Онда Қазақстанда "бір жыл ішінде интернеттегі еркіндік тым нашарлап кеткені" айтылған. Ұйым Қазақстанды "интернеті еркін емес ел" деп таныды. Халықаралық құқық қорғау ұйымы Freedom on the Net – "Интернеттегі еркіндік" есебінде "әлем елдерінде билік өкілдері технологияны цифрлық авторитаризмге бұрып, әлеуметтік желіні сайлау нәтижесіне әсер етуге және азаматтарын бақылауда ұстауға пайдалануын жиілетті" деп жазады. "Осының әсерінен дүние жүзіндегі интернеттегі еркіндік тоғыз жылдан бері нашарлап келеді" дейді Freedom House. Ұйым есепке кірген 65 мемлекеттің қырығында билік әлеуметтік желіні бақылайтын арнаулы бағдарлама қолданатынын анықтаған. Freedom House ұйымының жазуынша, интернеттегі еркіндік азая түскен 33 елдің арасында Қазақстан да бар. "Ұпайы қатты азайған елдер – Судан мен Қазақстан. Одан соң – Бразилия, Бангладеш пен Зимбабве" деп жазады ұйым. Freedom House Қазақстанға 100-ден 32 ұпай (0-39 балл арасы – "интернеті еркін емес" дегенді білдіреді) берген. Қазақстанмен бір қатарда Әзербайжан, Ресей, Беларусь, Пәкістан, Өзбекстан мен Иран тұр. Abai.kz
